SL
C 160/38
Uradni list Evropske unije
5.5.2023
7.
Podpisnika sporazuma se strinjata, da se v primeru odpovedi sporazuma s strani državne zakladnice plačana pristojbina za užitek na rudarski pravici iz člena 7(1) ne povrne. 8.
Državna zakladnica si pridržuje pravico, da zahteva odškodnino, ki je večja od zneska pogodbene kazni v skladu s splošnimi pogoji, če je znesek škode za državno zakladnico večji od pogodbene kazni. Člen 11 1.
Podpisnika sta predložila naslednje kontaktne podatke za korespondenco: 1) Državna zakladnica: Ministerstwo Klimatu i Środowiska (ministrstvo za podnebje in okolje), ul. Wawelska 52/54, 00-922 Varšava; 2) imetnik užitka na rudarski pravici: (naslov). 2.
Podpisnika sta se dolžna medsebojno nemudoma pisno obvestiti o vsakršni spremembi kontaktnih podatkov, navedenih v odstavku 1.
Zaradi takšne spremembe dodatek k sporazumu ni potreben.
Korespondenca, ki je bila poslana na najnovejši predloženi naslov podpisnice oziroma podpisnika, se s strani druge podpisnice oziroma podpisnika šteje za vročeno. 3.
Podpisnika si korespondenco posredujeta osebno, preko kurirja ali s priporočenim pismom, pri čemer uporabita najnovejše predložene kontaktne podatke. 4.
Priporočena pisma, poslana na najnovejši predloženi naslov podpisnice oziroma podpisnika, ki sta jih pošta ali kurirska služba vrnili, ker jih naslovnik ni pravočasno prevzel, se po štirinajstih dneh od prvega poskusa dostave štejejo za vročena. Člen 12 1.
Podpisnika sporazuma nista odgovorna za neizpolnjevanje obveznosti iz tega sporazuma v primeru višje sile, če lahko dokažeta, da je škoda, ki je nastala zaradi višje sile, vplivala na neizpolnjevanje teh obveznosti.
„Višja sila“ pomeni zunanji dogodek, ki ga podpisnika nista mogla predvideti ali preprečiti, zaradi katerega sporazuma ni mogoče izvajati v celoti ali deloma ter stalno ali začasno, ki ga kljub skrbnemu ravnanju nista mogla preprečiti ter ki ni posledica napak ali malomarnosti z njune strani. 2.
V primeru višje sile si podpisnika sporazuma nemudoma prizadevata sporazumeti se o nadaljnjem ukrepanju v zvezi z novimi razmerami.
Člen 13 Imetnik užitka na rudarski pravici lahko zaprosi za podaljšanje sporazuma v celoti ali deloma.
Za podaljšanje zaprosi v pisni obliki, sicer vloga ni veljavna.
Člen 14 V primeru odpovedi sporazuma imetnik užitka na rudarski pravici ne more zahtevati odškodnine od državne zakladnice zaradi večje vrednosti predmeta užitka na rudarski pravici.
Člen 15 Za morebitne spore na podlagi tega sporazuma je pristojno redno sodišče, katerega pristojnost je določena na podlagi sedeža državne zakladnice.
Člen 16 Sporazum ureja poljsko pravo, zlasti določbe geološkega in zakonodajnega zakona ter civilnega zakonika.